《赠吕本中弟》
宋代·刘斯川

大阮平生余所爱，小阮相逢亦倾盖。济阴未识情更亲，信手新诗落珠贝。

杨氏作公谁料理，臧孙有后诚可喜。长亭水落风雨多，无酒饮君如别何。

作者简介：刘斯（《紫微诗话》误作师）川，东光（今属河北）人。挚子。挚次子名蹈，与兄跂同举神宗元丰二年（一○七九）进士（《宋元学案》卷二），官奉议郎，以文学知名，先于挚而卒。疑刘斯川即为刘蹈。事见《学易集》卷二《与诸人步郊外作寄舍弟斯川》、《紫微诗话》及《忠肃集》卷一四《祭蹈文》。